

PROJEKTS uz 13.05.2024.

vēlamais datums izskatīšanai: FK 22.05.2024.

domē: 30.05.2024.

sagatavotājs un ziņotājs: Ligita Anspoka

LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par izglītojamo skaita palielināšanu PII “Riekstiņš”**

Ar Ādažu novada pašvaldības domes 2023. gada 28. decembra lēmumu Nr. 498 “Par bērnu skaitu izmaiņām Ādažu vidusskolas pirmsskolas grupās” tika nolemts par 28 bērniem samazināt izglītojamo skaitu pirmsskolas izglītības posmā Ādažu vidusskolā (turpmāk – ĀVS).

Izglītības un jaunatnes nodaļa sadarbībā ar izglītības iestāžu vadītājiem izvērtēja pašvaldības pirmsskolas izglītības iestāžu kapacitāti un secināja, ka ir iespējams papildināt uzņemamo bērnu skaitu pašvaldības pirmsskolas izglītības iestādē “Riekstiņš” (turpmāk – CPII).

Ministru kabineta 2013. gada 17. septembra noteikumu Nr. 890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” 19. punktā noteikts, ka pakalpojuma sniedzējs ievēro šādu minimālo telpu platību (ja guļamtelpa apvienota ar grupas telpu, tad platību grupas telpā vienam bērnam aprēķina, atskaitot no telpas kopējās platības gultu aizņemto platību saliktā veidā. Jaukta vecuma bērnu grupām platību nosaka atbilstoši vecākajai bērnu grupai) vienam bērnam: jaunākam par trim gadiem – grupas telpa 2,5 m2, guļamtelpa 1,8 m2, bet vecākam par trim gadiem – grupas telpa 3,0 m2, guļamtelpa 2,0 m2.

PII “Riekstiņš” ir šādi telpu parametri (grupas telpa ir atdalīta no guļamtelpas):

|  |  |  |  |  |  |
| --- | --- | --- | --- | --- | --- |
| **Grupa** | **Grupas telpas platība, m²** | **Guļamtelpas platība m²** | **Bērnu skaits grupā** | **Pieļaujamais bērnu skaits** | **Bērnu vecums** |
| 1. | 61.3 | 35.8 | 20 | 20 | < 3 gadi |
| 2. | 63.7 | 44.4 | 20 | 21 | < 3 gadi |
| 3. | 61.3 | 35.3 | 20 | 20 | > 3 gadi |
| 4. | 63.8 | 45.2 | 20 | 21 | < 3 gadi |
| 5. | 61.4 | 34.7 | 20 | 20 | > 3 gadi |

PII “Riekstiņš” ir šādi telpu parametri (grupas telpa ir atdalīta no guļamtelpas):

|  |  |  |  |  |
| --- | --- | --- | --- | --- |
| **Grupa** | **Grupas telpas platība (apvienota ar guļamtelpu), m²** | **Bērnu skaits grupā** | **Pieļaujamais bērnu skaits** | **Bērnu vecums** |
| 6. | 80.8 | 20 | 20\* | > 3 gadi |
| 7. | 81.2 | 20 | 22 | < 3 gadi |
| 8. | 81.9 | 20 | 22 | < 3 gadi |
| 9. | 80.8 | 20 | 22 | < 3 gadi |
| 10. | 80.8 | 20 | 22 | < 3 gadi |
| 11. | 80.9 | 20 | 22 | < 3 gadi |
| 12. | 81.8 | 20 | 22 | < 3 gadi |
| 13. | 80.9 | 20 | 22 | < 3 gadi |

*\*Pieļaujamais bērnu skaits precizēts atbilstoši iestādes pieejai darbā ar bērniem, kas jaunāki par 3 gadiem.*

CPII 2024./2025. mācību gadā papildu var uzņemt 16 bērnus, pie nosacījuma, ka iestādei tiek piešķirti 3150 *euro* mēbeļu, mīkstā inventāra, saimniecības preču un mācību līdzekļu iegādei, ko var nodrošināt no Ādažu vidusskolas budžeta tāmes līdzekļiem, jo vidusskolā no 2024. gada 1. septembra tiek samazinātas 4 pirmsskolas pedagogu un 2 skolotāja palīga amata vietas, kas kopā veido 39 378 *euro* ietaupījumu budžetā.

Pamatojoties uz Pašvaldību likuma 4. panta pirmās daļas 4. punktu un Izglītības likuma 17. panta pirmo daļu, kā arī Izglītības, kultūras, sporta un sociālās komitejas 08.05.2024. atzinumu, Ādažu novada pašvaldības dome

**NOLEMJ:**

1. No 2024. gada 1. septembra palielināt skaitu par 16 izglītojamajiem pirmsskolas izglītības iestādē “Riekstiņš”, t.sk.:
   1. grupās no Nr.7 līdz Nr.13 - līdz 22 izglītojamajiem (katrā);
   2. grupās Nr.2 un Nr.4 - līdz 21 izglītojamajam (katrā).
2. Pašvaldības Centrālās pārvaldes Finanšu nodaļai 1. punkta izpildei pārcelt 3150 *euro* no Ādažu vidusskolas 2024. gada budžeta tāmes 0952 EKK 1119 uz PII “Riekstiņš” 2024. gada budžeta tāmi 0901 EKK 2390.
3. Izglītības un jaunatnes nodaļai kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ IJN, PSN, FIN, GRN, ĀVS, CPII

L.Anspoka. 265444669